RJH ลุ้นกำไรปีนี้ทะลุ 400 ล้าน รับอานิสงส์ “สปส.” อัพค่าหัวเหมาจ่าย 1,808 บ.
RJH ลุ้นกำไรปีนี้ทะลุ 400 ล้าน รับอานิสงส์ "ประกันสังคม" อัพค่าหัวเหมาจ่าย 1,808 บ. คาดหนุนรายได้พุ่งจากส่วนแบ่งตลาดอันดับ 1 ในอยุธยา
RJH ลุ้นกำไรปีนี้ทะลุ 400 ล้าน รับอานิสงส์ "ประกันสังคม" อัพค่าหัวเหมาจ่าย 1,808 บ. คาดหนุนรายได้พุ่งจากส่วนแบ่งตลาดอันดับ 1 ในอยุธยา
12 เม.ย. 2566

บล.โนมูระ พัฒนสิน ระบุในบทวิเคราะห์วันนี้ (12 เม.ย.66) ว่า บริษัท โรงพยาบาลราชธานี จำกัด (มหาชน) หรือ RJH เครือโรงพยาบาลราชธานี มีจุดเด่นทำเลที่ตั้งในแหล่งชุมชน และโรงงานอุตสาหกรรม ทำให้มีโอกาสเติบโตตามความต้องการรักษาพยาบาลในพื้นที่ มีศักยภาพรักษาโรคเฉพาะทาง ทำให้อัตราค่ารักษามีแนวโน้มเพิ่มขึ้น การรักษาโรครุนแรงสำหรับกลุ่มประกันสังคม ช่วยเพิ่มค่ารักษาโรคที่มีค่าใช้จ่ายสูง และมีโครงสร้างรายได้คล้าย BCH, CHG
โดย IAA Consensus คาดปี 2566 มีกำไรสุทธิราว 400 ล้านบาท (EPS 1.33 บาท/หุ้น) โดยซื้อขายบน PER23F ที่ 21 เท่า (อิง IAA consensus) รับผลบวกบอร์ดประกันสังคมเห็นชอบปรับเพิ่มค่าเหมาจ่ายเป็น 1,808 บาท/คน/ปี (เพิ่ม 10.2% จากปัจจุบัน) ลูกค้าประกันสังคม (สปส.) ฟื้นตัวดี และมีส่วนแบ่งตลาดประกันสังคมเป็นอันดับ 1 ในอยุธยา อยู่ระหว่างการขยายโรงพยาบาลใหม่อีก 2 แห่ง